Hot Shot Fleece | Kohl's
Boys 4-20 Hot Shot Realtree Stretch Fleece Gloves
Boys 8-20 Hot Shot Realtree Camo Reversible Fleece Beanie
Boys 8-20 Realtree Hot Shot Beanie Ekisodo 39 | Beibele Inthaneteng | Phetolelo ya Lefase le Lefsa
39 Ba tšea tlhale e talalerata, boya bja mmala wa bophepolo bjo bohwibidu le garane ya mmala o mohwibiduhwibidu+ ba dira diaparo+ tše di logilwego tša go hlankela lefelong le lekgethwa.+ Ka gona ba direla Arone diaparo tše kgethwa,+ feela bjalo ka ge Jehofa a laetše Moshe.
2 Betsalele a dira efoda+ ka tlhale ya mmala wa gauta, tlhale e talalerata, boya bja mmala wa bophepolo bjo bohwibidu, garane ya mmala o mohwibiduhwibidu le linene e boletiana yeo e ohlilwego.
3 Ba batalatša diphaphathi tša gauta ya ba tše tshesane, ke moka a di segaganya gore di be ditlhale gore a tle a di logaganye le tlhale e talalerata, boya bja mmala wa bophepolo bjo bohwibidu, garane ya mmala o mohwibiduhwibidu le linene e boletiana; a di dira ka mokgwa woo mokgabiši+ a kgabišago ka gona.
4 Ba e direla mašelana a magetleng ao a bego a rokeletšwe go yona. A be a rokeletšwe magetleng a yona ka bobedi.
5 Lepanta la yona la go e tlema le be le dirilwe ka dilo tšeo efoda e dirilwego ka tšona, e lego tlhale ya mmala wa gauta, tlhale e talalerata, boya bjo bo tailwego ka mmala wa bophepolo bjo bohwibidu, garane ya mmala o mohwibiduhwibidu le linene e boletiana yeo e ohlilwego,+ feela bjalo ka ge Jehofa a laetše Moshe.
6 Ke moka ba tšea maswika a mabedi a bitšwago onikisi+ ba a tsenya ka gare ga dikonotswana tša gauta, ba gwara maina a barwa ba Isiraele+ go ona ka mokgwa woo palamonwana ya seka e gwarwago ka gona.
7 A tsenya maswika ao mašelaneng ao a rokeletšwego magetleng a efoda gore e be maswika a kgopotšo+ go bana ba Isiraele, feela bjalo ka ge Jehofa a laetše Moshe.
8 A dira phaphathiana ya sehubeng,+ a e dira ka mokgwa woo mokgabiši a kgabišago ka gona. A e dira ka dilo tšeo efoda e dirilwego ka tšona, e lego tlhale ya mmala wa gauta, tlhale e talalerata, boya bjo bo tailwego ka mmala wa bophepolo bjo bohwibidu, garane ya mmala o mohwibiduhwibidu le linene e boletiana yeo e ohlilwego.+
9 E be e na le mahlakore a mane a lekanago ge e hlatlagantšwe. Ba dira gore ge phaphathiana yeo ya sehubeng e hlatlagantšwe, botelele bja yona bo lekane le seatla se se atlaladitšwego le bophara bja yona bo lekane le seatla se se atlaladitšwego.+
10 Ba e direla methaladi e mene ya maswika. Mothaladi wa pele o be o na le leswika le le bitšwago rubi le la topase gotee le la emeralede.+
11 Mothaladi wa bobedi+ o be o na le la thekoise le la safire+ gotee le la jasepere.+
12 Mothaladi wa boraro+ o be o na le la lesheme le la agate gotee le la amethisete.
13 Mothaladi wa bone+ o be o na le la kirisolite le la onikisi+ gotee le la jade. Mašobana ao maswika ao a tsenago go ona e be e le a gauta.
14 Maswika ao a be a latelana go ya ka maina a barwa ba Isiraele. E be e le a lesomepedi go ya le ka maina a bona, a gwarilwe ka mokgwa woo palamonwana ya seka e gwarwago ka gona. Leswika le lengwe le le lengwe le be le na le leina la yo mongwe wa ba meloko e lesomepedi.+
15 Mo phaphathianeng ya sehubeng ba dira thapo e logilwego bjalo ka ketane, ka mokgwa woo moohli wa dithapo a di ohlago ka gona. E be e le ya mmala wa gauta e sekilego.+
16 Ke moka ba dira dikonotswana tše pedi tša gauta le mašobana a mabedi a gauta, ba phula mašobana ao a mabedi mo dintlhaneng tše pedi tša phaphathiana ya sehubeng.+
17 Ka morago ga moo ba tsenya dithapo tšeo tše pedi tša mmala wa gauta mašobaneng ao a mabedi a lego dintlhaneng tša phaphathiana yeo ya sehubeng.+
18 Ba tsenya dintlha tše pedi tša dithapo tšeo tše pedi dikonotswaneng tše pedi. Ba bea dikonotswana tšeo mašelaneng a lego magetleng a efoda, karolong ya yona ya ka pele.+
19 Ke moka ba dira mašobana a mangwe a mabedi a gauta mo dintlhaneng tše pedi tša lešela la ka gare la phaphathiana ya sehubeng leo le kgohlanago le efoda.+
20 Ba dira mašobana a mangwe gape a mabedi a gauta mašelaneng a mabedi a lego magetleng a efoda karolong ya tlasana, lešelaneng leo le lego ka ntle, kgauswi le moo e kgomagantšwego gona, ka godingwana ga lepanta la efoda.+
21 Mafelelong ba tlemelela phaphathiana yeo ya sehubeng go tloga mašobaneng a yona go ya mašobaneng a efoda ka lenti le letalalerata, gore phaphathiana yeo e dule e le ka godingwana ga lepanta la efoda le gore e se šuthe moo godimo ga efoda, feela bjalo ka ge Jehofa a laetše Moshe.+
22 A dira seaparo sa go hloka matsogo+ seo se aparwago ka tlase ga efoda, a se dira ka mokgwa woo mologi wa mašela a logago ka gona, ka moka ga sona a se dira ka tlhale e talalerata.
23 Seaparo seo sa go hloka matsogo se be se bulegile mo kgareng, se bulegile ka mokgwa woo seaparo sa ntwa se bulegilego ka gona. Moo se bulegilego gona go be go na le morumo go se dikologa e le gore se se ke sa gagoga.+
24 Mo lemenong la sona ba dira diswantšho tša digarenate ka go logaganya tlhale e talalerata, boya bja mmala wa bophepolo bjo bohwibidu le garane ya mmala o mohwibiduhwibidu.+
25 Ba dira le ditleloko tša gauta e sekilego gomme ba di tsenya magareng ga digarenate+ go dikologa lemeno la seaparo sa go hloka matsogo, ba di tsenya magareng ga digarenate;
26 tleloko e nngwe le e nngwe ya gauta ya latelwa ke garenate go dikologa lemeno leo la seaparo sa go hloka matsogo,+ tša dirišwa ge ba hlankela, feela bjalo ka ge Jehofa a laetše Moshe.
27 Ka morago ga moo ba direla Arone le barwa ba gagwe diaparo tša linene e boletiana,+ tšeo di dirilwego ka mokgwa woo mologi wa mašela a logago ka gona,
28 ba dira le tuku+ ya linene e boletiana, dikefa tše di kgabišitšwego+ tša linene e boletiana le marokgwana a linene + e boletiana yeo e ohlilwego.
29 Ba dira le lepanta+ ka linene e boletiana yeo e ohlilwego, tlhale e talalerata le boya bja mmala wa bophepolo bjo bohwibidu. Tša logwa ka mokgwa woo mologi a logago ka gona, feela bjalo ka ge Jehofa a laetše Moshe.
30 Mafelelong ba tšea gauta e sekilego ba dira phaphathi ya go phadima, e lego seka se sekgethwa sa boineelo gomme ba se gwara ka mokgwa woo palamonwana ya seka e gwarwago ka gona ka mantšu a rego: “Bokgethwa ke bja Jehofa.”+
31 Ke moka ba tsenya lenti le letalalerata go yona e le gore ba e bofelele godimo ga tuku,+ feela bjalo ka ge Jehofa a laetše Moshe.
32 Ka gona modiro ka moka wa taberenakeleng, e lego tenteng ya kopano, wa fela, ka ge bana ba Isiraele ba be ba dirile tšohle go ya kamoo Jehofa a laetšego Moshe.+ Ba be ba dirile ka wona mokgwa woo.
33 Ba tliša taberenakele+ yeo go Moshe, ba tliša tente+ le ditlabakelo tša yona,+ dikgwega tša yona,+ diforeime tša yona,+ mapheko a yona,+ dikokwane tša yona le metheo ya yona e nago le mašoba,+
34 sepipetši sa yona sa matlalo a dikgapa ao a tailwego+ ka mmala o mohwibidu, sepipetši sa yona sa matlalo a boleta+ le seširo sa go šira Areka,+
35 areka+ yeo e nago le diphaphathi tša bohlatse, dikota tša yona+ le sekhurumelo+ sa yona,
36 tafola,+ dibjana tša yona ka moka+ le senkgwa sa pontšho,
37 sehlomapone+ sa gauta e sekilego, mabone a sona ao a beilwego ka go lokologana,+ ditlabakelo tša sona ka moka+ le makhura a go gotetša lebone,+
38 aletare+ ya gauta, makhura a go tlotša motho ge a kgethwa,+ seorelo sa go nkga bose+ le seširo+ sa mojako wa tente,
39 aletare+ ya koporo le sefo ya yona ya koporo,+ dikota tša yona+ le dibjana tša yona ka moka,+ sebjana sa go hlapela+ le sebeo sa sona,+
40 mašela a legora+ la lapa, dikokwane tša lona+ tše di nago le mašoba,+ seširo+ sa kgoro ya lapa, dithapo tša tente ya lona+ le dimapolo tša lona+ le ditlabakelo ka moka+ tša tirelo ya ka taberenakeleng, e lego tenteng ya kopano,
41 diaparo+ tše di logilwego tša go hlankela ka sekgethweng,+ diaparo tše kgethwa tša moperisita Arone le diaparo tša barwa ba gagwe tša boperisita.+
42 Bana ba Isiraele ba be ba dirile tirelo ka moka ka go latela tšohle tšeo Jehofa a di laetšego Moshe.+
43 Moshe a lebelela modiro ka moka gomme a bona gore ba be ba o dirile feela bjalo ka ge Jehofa a be a laetše. Ke yona tsela yeo ba bego ba dirile ka yona. Moshe a napa a ba šegofatša.+